sagorsarker/bangla-wikipedia huggingface dataset:
আলি হাইসাম

আলি হাইসাম (; জন্ম: ৪ এপ্রিল ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ইউনাইটেড ভিক্টরি এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১১ সালে, মালদ্বীপীয় ফুটবল ক্লাব নিউ রেডিয়েন্টের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, নিউ রেডিয়েন্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নিউ রেডিয়েন্টের হয়ে দুই মৌসুম অতিবাহিত করার পর ২০১৪ সালে তিনি বিজি স্পোর্টসে যোগদান করেছেন। বিজি স্পোর্টসে ২ মৌসুম অতিবাহিত করার পর ইউনাইটেড ভিক্টরির সাথে চুক্তি স্বাক্ষর করেছেন। পরবর্তীকালে, তিনি মাজিয়া এবং তিনাডুর হয়ে খেলেছেন। ২০১৮–১৯ মৌসুমে, তিনি তিনাডু হতে মালদ্বীপীয় ক্লাব ইউনাইটেড ভিক্টরিতে যোগদান করেছেন।
আলি ২০২১ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
আলি হাইসাম ১৯৯২ সালের ৪ঠা এপ্রিল তারিখে মালদ্বীপে জন্মগ্রহণ করেছেন।
২০২১ সালের ১১ই জুন তারিখে, ২৯ বছর, ২ মাস ও ৭ দিন বয়সে, ডান পায়ে ফুটবল খেলায় পারদর্শী আলি চীনের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি চীন ০–৫ গোলের ব্যবধানে জয়লাভ করেছিল।
সহর গুল

সহর গুল (জন্ম আনু.১৯৯৮) একজন আফগান কিশোরী, যাকে পুলি ই খুমরি শহরে স্বামীর পরিবার দ্বারা নির্যাতন ও অপব্যবহার করা হয়েছিল, যখন অবৈধভাবে বালিকা বধূ হিসেবে তার বিবাহ হয়েছিল। যখন তাকে ২০১১ সালের শেষের দিকে উদ্ধার করা হয় তখন তার ঘটনাটি আফগানিস্তানে ও আন্তর্জাতিকভাবে উল্লেখযোগ্য হয়ে ওঠে। "দ্য গার্ডিয়ান" বলেছে যে গুলের ঘটনাটি "আফগানিস্তানকে আতঙ্কিত করেছে ও দেশের আত্মা-অনুসন্ধানের একটি প্ররোচনা প্রদান করেছে"। তার শ্বশুরবাড়ির তিনজন সদস্যকে হত্যার চেষ্টার জন্য দোষী সাব্যস্ত করা হয়েছিল এবং ১০ বছরের কারাদণ্ড দেওয়া হয়েছিল, কিন্তু পরে আপিলের পরিপ্রেক্ষিতে আদালত তাদের মুক্তি দেয়। আমেরিকান অ্যাটর্নি কিম্বারলে মোটলে শ্বশুরবাড়ির মুক্তির কথা শুনে সুপ্রিম কোর্টে গুলের প্রতিনিধিত্ব করেন। গুল এমন একটি অপরাধের প্রথম ভুক্তভোগী ছিলেন, যেটি ফৌজদারি কার্যবিধির জন্য একজন অ্যাটর্নি কর্তৃক প্রতিনিধিত্ব করা হয়েছিল। একটি যুগান্তকারী সিদ্ধান্তে সুপ্রিম কোর্ট ও আপিল আদালত কর্তৃক এই মামলার দুইবার সিদ্ধান্ত নেওয়ার পর, গুলের শ্বশুর, ভাই ও স্বামী যাদের আগে কখনো বিচার করা হয়নি তাদের দোষী সাব্যস্ত করা হয়েছিল এবং পাঁচ বছরের কারাদণ্ড দেওয়া হয়েছিল। আদালত আরও সম্মত হয় যে গুল সব পক্ষের বিরুদ্ধে নাগরিক ক্ষতিপূরণের জন্য মামলা করতে পারে। গুল মহিলাদের একটি আশ্রয় কেন্দ্রে সুস্থ হয়ে ওঠে এবং বলেন যে তার রাজনীতিবিদ হওয়া ও অন্যান্য মহিলাদের ভোগান্তি নির্মূল করার জন্য উচ্চাকাঙ্ক্ষা রয়েছে।
গুল উত্তর আফগানিস্তানের একটি পাহাড়ি প্রদেশ বাদাখশানে বেড়ে ওঠে। তার বাবার মৃত্যুর পর সে আত্মীয়দের কাছে চলে যায় এবং অবশেষে তার সৎ ভাইয়ের সাথে থাকতে শুরু করে, যখন তার বয়স ৯ বছর ছিল। গুল গরু ও ভেড়া পালন করত এবং আখরোট ও এপ্রিকট গাছের বাগানে কাজ করত, এবং জ্বালানির জন্য গোবর ইটও তৈরি করত। সৎ ভাইয়ের বাড়িতে গুলের উপস্থিতিতে স্পষ্টতই সৎ ভাইয়ের স্ত্রী অসন্তুষ্ট ছিল, যিনি গুলকে বিবাহ করিয়ে দিতে স্বামীর চাপ দিয়েছিলেন, যদিও সেই সময়ে গুলের ১৬ বছর বয়সী ছিল, যা তার বৈধ বিবাহের বয়সের থেকে ২ বছর কম ছিল। সৎ ভাইয়ের স্ত্রীর সাথে ৩০ বছর বয়সী ব্যক্তি গোলাম সখীর যোগাযোগ হয়, যিনি অবৈধভাবে গুলকে বিবাহ করার জন্য কমপক্ষে ৫ হাজার ডলার দিয়েছিলেন। গুল তার বিয়ের সময় নিরক্ষর ছিলেন।
সখী উত্তরাঞ্চলীয় প্রদেশ বাঘলানে তার পিতা-মাতার বাড়িতে গুলকে নিয়ে যায়। আফগানিস্তানের মহিলা বিষয়ক মন্ত্রণালয়ের কর্মকর্তারা দাবি করেন, সখীর পরিবার গুলকে জোর করে পতিতাবৃত্তিতে যুক্ত করতে চেয়েছিল। সন্তান না নেওয়ার জন্য প্রথম স্ত্রীকে সখী ও তার মা মারধর করার পর প্রথম স্ত্রী সখীকে ছেড়ে চলে যায়। গুল কয়েক সপ্তাহ ধরে তার বিবাহে বাধা দেয়।
হি নেমড মি মালালা

হি নেমড মি মালালা ডেভিস গুগেনহাইম পরিচালিত ২০১৫ সালের একটি আমেরিকান তথ্যচিত্র বা ডকুমেন্টারি চলচ্চিত্র। চলচ্চিত্রটি তরুণ পাকিস্তানি মহিলা কর্মী এবং নোবেল শান্তি পুরস্কার বিজয়ী মালালা ইউসুফজাইকে উপস্থাপন করে, যিনি মেয়েদের অধিকার, বিশেষ করে শিক্ষার অধিকারের কথা বলেছিলেন, যখন তিনি খুব ছোট ছিলেন। চলচ্চিত্রটি আরও বর্ণনা করে যে কীভাবে তিনি অলৌকিকভাবে বেঁচে ছিলেন এবং পাকিস্তানের সোয়াত উপত্যকায় মেয়েদের শিক্ষার প্রতি সংগঠনের সহিংস বিরোধিতার অংশ হিসেবে একজন তালিবান বন্দুকধারীর শিকার ও গুলিবিদ্ধ হওয়ার পর তিনি তার অনুসন্ধানের ক্ষেত্রে আরও স্পষ্ট হয়ে উঠেছিলেন। শিরোনামটি আফগানি লোক নায়ক ম্যায়ওয়ান্দের মালালাইকে বোঝায়, যার নামে মালালার বাবা তার নাম রেখেছিলেন।
"হি নেমড মি মালালা" ২০১৫ সালের ১ ডিসেম্বর শ্রেষ্ঠ পূর্ণদৈর্ঘ্য প্রামাণ্যচিত্র বিভাগে ৮৮তম একাডেমি পুরস্কারে জমা দেওয়া চৌদ্দটি ডকুমেন্টারির সাথে সংক্ষিপ্ত তালিকাভুক্ত করেছিলেন, কিন্তু মনোনয়ন পেতে ব্যর্থ হয়। এটি সেরা অ্যানিমেটেড বিশেষ প্রযোজনা বিভাগে ৪৩তম অ্যানি পুরস্কারে মনোনীত হয়েছিল।
ওয়াল্টার এফ পার্কস ও লরি ম্যাকডোনাল্ড পার্টিসিপেন্ট মিডিয়া সহ ইমেজেনেশন আবু ধাবি এফজেডের মাধ্যমে চলচ্চিত্রটি প্রযোজনা করেছিলেন।
ফক্স সার্চলাইট পিকচার্স ২০১৫ সালের ৩১শে মার্চ চলচ্চিত্রটির মার্কিন অধিকার অর্জন করে, যখন স্টুডিওক্যানাল ছবিটি ফ্রান্সে মুক্তি দেয়।
ছবিটি ২০১৫ সালের ৪ই সেপ্টেম্বর টেলুরাইড ফিল্ম ফেস্টিভ্যালে প্রিমিয়ার হয় এবং ২ অক্টোবর মার্কিন যুক্তরাষ্ট্রে একটি নাট্যমঞ্চে মুক্তি পেয়েছিল। ২০১৫ সালের ১৮ই জুন ন্যাশনাল জিওগ্রাফিক ঘোষণা করেছিল যে তারা চলচ্চিত্রটির সম্প্রচারের অধিকার অর্জন করেছে এবং ১৭১ টি দেশে ৪৫ টি ভাষায় চলচ্চিত্রটি সম্প্রচার করবে। পাকিস্তানে জিও নিউজ চলচ্চিত্রটি সম্প্রচার করে, যা ইউসুফজাইয়ের পরিবার বিশেষভাবে উর্দু ভাষায় ডাব করে।
"হি নেমড মি মালালা " মার্কিন যুক্তরাষ্ট্রে ২০১৫ সালের ২ অক্টোবর প্রেক্ষাগৃহে মুক্তি পায় এবং প্রথম সপ্তাহান্তে ৬০,৮৮৪ ডলার উপার্জন করেন, যার ফলে মার্কিন যুক্তরাষ্ট্রের বক্স অফিসে ৪৩তম স্থান অর্জন করে। পরের সপ্তাহে চলচ্চিত্রটির মুক্তি ৪ টি থেকে ৪৪৬ টি স্ক্রিনে প্রসারিত হয়, যা আনুমানিক ৬৮৫,০০০ ডলার উপার্জন করে। চলচ্চিত্রটির ঘরোয়া মোট উপার্জন ২০১৫ সালের ২৫শে অক্টোবর পর্যন্ত ১৯,৭৮,১৪৬ মার্কিন ডলার ছিল। ছবিটি ২২ শে অক্টোবর জার্মানিতে আন্তর্জাতিক রোলআউট শুরু করে যেখানে এটি ১১ টি স্ক্রিনে ২৯,৮৮০ ফিন আয়ের মাধ্যমে ২৫তম স্থান লাভ করে।
ওয়াজেহা আল-হুওয়াইদার

ওয়াজেহা আল-হুওয়াইদার (, জন্ম ১৯৬২ বা ১৯৬৩) একজন সৌদি মানবাধিকার কর্মী, লেখক। তিনি একবিংশ শতাব্দীর প্রথম দিকে পুরুষ-অভিভাবকত্ব বিরোধী এবং নারীদের গাড়ি চালানোর দাবি প্রচার করেন এবং তিনি সৌদি আরবে নারী অধিকার সুরক্ষা ও প্রতিরক্ষা সমিতির সহ-প্রতিষ্ঠাতা ছিলেন।
২০০৩ সালের আগস্টে সৌদি আরবে প্রকাশনা নিষিদ্ধ হওয়ার পর ওয়াজেহা আল-হুয়াইদার নারীর অধিকার নিয়ে লেখার জন্য আন্তর্জাতিকভাবে সুপরিচিত হয়ে ওঠে। আল-হুয়াইদার আরবি ভাষার দৈনিক "আল-ওয়াতান" এবং ইংরেজি ভাষার দৈনিক "আরব নিউজে লেখা প্রকাশ করে"।
২০০৬ সালের ৬ আগস্ট, আল-হুয়াইদারকে "নারীদের অধিকার দিন" লেখা একটি সাইনবোর্ড ধরে প্রকাশ্যে প্রতিবাদ করার অপরাধে গ্রেপ্তার করা হয়। ২০ সেপ্টেম্বর ২০০৬ তারিখে তাকে আবার ছয় ঘণ্টার জন্য আটক করা হয়। আল-হুয়াইদারকে সমস্ত মানবাধিকার কর্মকাণ্ড বন্ধ করতে সম্মত একটি বিবৃতিতে স্বাক্ষর করার বিনিময়ে মুক্তি দেয়া হয়। সেই সাথে সৌদি আরবের বাইরে ভ্রমণ নিষিদ্ধ করা হয়। ২৮ সেপ্টেম্বর ভ্রমণ নিষেধাজ্ঞা প্রত্যাহার করা হয়।
আল-হুয়াইদার নোরা আল-ফয়েজ এর নিয়োগের সমর্থন করেন। তিনি বলেন, সৌদি সরকারকে নারীর অধিকারে আরও গুরুত্ব দেয়া প্রয়োজন। আল-হুওয়াইদার লিখেন, "সৌদি নারীরা দুর্বল, তাদের মর্যাদা যতই উঁচু হোক না কেন তারা 'লাঞ্ছিত'ও বঠে। কারণ কারও আক্রমণ থেকে রক্ষা করার জন্য তাদের কাছে আইন নেই। নারীদের উপর নিপীড়ন ও তাদের স্বতঃস্ফূর্ততা ভুল, যা সৌদি আরবের বেশিরভাগ বাড়িতে প্রভাব ফেলে।" ২০০৮ সালে, সৌদি আরবে তার গাড়ি চালানোর একটি ভিডিও ইউটিউবে পোস্ট করে আন্তর্জাতিক গণমাধ্যমের দৃষ্টি আকর্ষণ করেন; তখন সৌদি আরবে নারীদের গাড়ি চালানো অবৈধ ছিল। ২০০৭ সালে, তিনি বাদশাহ আবদুল্লাহর কাছে নারী চালকদের নিষেধাজ্ঞা প্রত্যাহারের আবেদন জানান। তার ই-মেইল ঠিকানা বারবার ব্লক করা সত্ত্বেও পাবলিক এলাকায় এবং ইন্টারনেটের মাধ্যমে পিটিশনের জন্য স্বাক্ষর সংগ্রহ করেন। আল-হুয়াইদার অভিভাবকত্ব আইনের বিরুদ্ধেও প্রচারণা চালান, যা পুরুষদের দৈনন্দিন জীবনের নিয়ন্ত্রণ দেয়, যার মধ্যে বাড়ির বাইরে ভ্রমণের অনুমতিও রয়েছে। ২০০৯ সালে তিনি ইচ্ছাকৃতভাবে তিনটি পৃথক অনুষ্ঠানে পুরুষ অভিভাবকের অনুমোদন ছাড়াই বাহরাইন সীমান্ত অতিক্রম করার চেষ্টা করেন। তাকে তিনবার বিদেশ যেতে বাধা দেয়া হয়। তিনি সাধারণভাবে পুরুষ অভিভাবকত্ব ব্যবস্থার প্রতিবাদে অন্যান্য নারীদের পরীক্ষা করার জন্য উৎসাহিত করেন। যুক্তরাষ্ট্রে কাটানো একটি সংক্ষিপ্ত সময় তাকে নারীবাদী কর্মী হওয়ার জন্য প্রভাবিত করে। তিনি বলেন:"মার্কিন যুক্তরাষ্ট্রে আমি অনুভব করেছি যে আমি একজন মানুষ। কারণ আমাকে একজন নারী হিসাবে বিবেচনা করা হয়েছিল। আমি শিখেছি জীবন মানে স্বাধীনতা ছাড়া কিছুই নয়। তারপর আমি সিদ্ধান্ত নিলাম একজন সত্যিকারের নারী অধিকার কর্মী হবো, যাতে আমার দেশে নারীদের মুক্ত করা যায় এবং তাদের জীবিত বোধ করা যায়। " সংস্কার-মানসিকতার সম্পাদক আফাক আল-হুয়াইদারকে রোজা পার্কের সাথে তুলনা করেছেন। ২০১১ সালে আল-হুওয়াইদার এবং ফাওজিয়া আল-ওয়ুনির বিরুদ্ধে অপহরণের অভিযোগ আনা হয়। আর সেটা হলো নাথালি মরিনকে রিয়াদে কানাডার দূতাবাসে যেতে সাহায্য করার চেষ্টা করেছে। এ অঞ্চলের একজন বিশিষ্ট রাজনীতিকের প্রভাবের কারণে অভিযোগগুলি প্রত্যাহার করা হয়। কিন্তু এক বছর পরে আল-হুওয়াইদার এবং ফাওজিয়া আল-ওয়ুনির বিরুদ্ধে (স্বামী-স্ত্রীর মধ্যে বিচ্ছেদকে উস্কে দেওয়া) অপরাধের অভিযোগ আনা হয়। ২০১৫ সালের ১৫ জুন আল-হুওয়াইদার এবং আল-ওয়ুনিকে দোষী সাব্যস্ত করা হয় এবং অতিরিক্ত দুই বছরের ভ্রমণ নিষেধাজ্ঞার সাথে দশ মাসের কারাদণ্ড দেওয়া হয়।
হাসান নাজিম

হাসান নাজিম (; জন্ম: ২৪ মে ২০০১) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব গ্রিন স্ট্রিটস এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
মালদ্বীপীয় ফুটবল ক্লাব আর্লি টাচের যুব পর্যায়ের হয়ে খেলার মাধ্যমে নাজিম ফুটবল জগতে প্রবেশ করেছেন এবং পরবর্তীকালে জামালউদ্দিন স্কুল এবং ফোয়াকাইডুর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, মালদ্বীপীয় ক্লাব ফোয়াকাইডুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফোয়াকাইডুর হয়ে ২ মৌসুম অতিবাহিত করেছেন। মাঝে তিনি এক মৌসুমের জন্য ধারে ঈগলসের হয়ে খেলেছেন। ২০২০–২১ মৌসুমে, তিনি ঈগলস হতে মালদ্বীপীয় ক্লাব গ্রিন স্ট্রিটসে যোগদান করেছেন।
নাজিম মালদ্বীপ অনূর্ধ্ব-১৪ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৯ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
হাসান নাজিম ২০০১ সালের ২৪শে মে তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
নাজিম মালদ্বীপ অনূর্ধ্ব-১৪, মালদ্বীপ অনূর্ধ্ব-১৮, মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন।
২০১৯ সালের ৫ই সেপ্টেম্বর তারিখে, মাত্র ১৮ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী নাজিম গুয়ামের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৬৯তম মিনিটে কেন্দ্রীয় আক্রমণভাগের খেলোয়াড় আব্দুল্লা আসাদুল্লার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১২ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি মালদ্বীপ ১–০ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নাজিম সর্বমোট ২ ম্যাচে অংশগ্রহণ করেছেন।
পর্তো নোভো

পর্তো নোভো (; আ-ধ্ব-ব:[pɔʁtɔnɔvo]) পশ্চিম আফ্রিকার রাষ্ট্র বেনিনের (বেনাঁঁ) রাজধানী। এটি দেশটির দক্ষিণ-পূর্ব প্রান্তসীমায় আটলান্টিক সাগরের গিনি উপসাগরের সাথে সংযুক্ত একটি উপহ্রদের উপকূলে অবস্থিত; আটলান্টিক মহাসাগর থেকে এটির দূরত্ব প্রায় ১৩ কিলোমিটার। পর্তো নভো নামটি একই বানানের পর্তুগিজ নাম "পোর্তু নোভু" থেকে এসেছে; ১৭৩০ সালে পর্তুগিজরা এই নাম প্রদান করে, যার অর্থ "নয়া পোর্তু" (পর্তুগালের পোর্তু শহরের সাথে সাদৃশ্যের কারণে)। শহরটিতে মূলত গুন ও ইয়োরুবা নৃগোষ্ঠীর লোকেদের বাস; এছাড়া তোরি নামক একটি ক্ষুদ্র নৃগোষ্ঠীও আছে। স্থানীয় গুন-গবে ভাষায় শহরটি "হগবোনু" () এবং ইয়োরুবা ভাষায় "আজাশে" নামেও পরিচিত। ১১০ বর্গকিলোমিটার আয়তনের এই নগরীতে ২০১৩ সালের জনগণনা অনুযায়ী ২ লক্ষ ৬৪ হাজারের কিছু বেশি অধিবাসীর বাস ছিল।
বেনিনের আইনপ্রণেতারা পর্তো নভোতে মিলিত হন, তবে দেশটির রাষ্ট্রপতির কার্যালয় ও সিংহভাগ সরকারি কার্যালয় পর্তো নোভো থেকে ৩০ কিলোমিটার পশ্চিমে দেশটির বৃহত্তম নগরী কোতোনু-তে অবস্থিত। এখানে বেনিনের জাতীয় নথি সংরক্ষণাগার ও জাতীয় গ্রন্থাগারটি অবস্থিত। এছাড়া এখানে কিছু প্রাচীন আফ্রিকান প্রাসাদের ধ্বংসাবশেষ ও বহু ঔপনিবেশিক আমলে ভবন রয়েছে, যাদের মধ্যে একটি প্রাচীন পর্তুগিজ মহাগির্জা বা ক্যাথেড্রালের নাম উচ্চার্য। পর্তো নোভোতে বহুসংখ্যক আফ্রিকান কারুশিল্পী ও কারুসংঘ রয়েছে। শহরের জাদুঘরগুলিতে হাজার হাজার আফ্রিকান শিল্পকর্ম আছে, যাদের মধ্যে বিভিন্ন ধরনের আফ্রিকান মুখোশ উল্লেখ্য।
পর্তো নোভো একটি কৃষি অঞ্চলে অবস্থিত। শহরটিতে কৃষকেরা তাদের পণ্য (যেমন পাম তেল, সাদা শিমুল গাছের তুলা) বিক্রয় করে। তবে এখানে শিল্প ও বাণিজ্যের তেমন বিকাশ ঘটেনি। বরং কোতোনু নগরীটিই দেশটির প্রধান শিল্পকেন্দ্র ও উন্নততর গভীর পোতাশ্রয় সেবাবিশিষ্ট সমুদ্র বন্দর এবং সেখান থেকে দেশের অভ্যন্তরভাগের রেল সংযোগ আছে। পর্তো নোভো সড়কপথে ও রেলপথে পশ্চিম দিকে বেনিনের কোতোনু শহরের সাথে এবং পূর্ব দিকে নাইজেরিয়ার লেগোস নগরীর সাথে সংযুক্ত। পর্তো নোভো নাইজেরিয়া সীমান্ত থেকে মাত্র ১৩ কিলোমিটার দূরত্বে অবস্থিত।
১৬শ শতকের শেষভাগে কিংবা ১৮শ শতকের শুরুতে আল্লাদা নামক একটি নৃগোষ্ঠী এই লোকালয়টির পত্তন করেছিল। তখন এটির নাম ছিল আজাশে। সেটি ইয়োরুবাভাষী পোপো রাজ্যের রাজধানী ছিল। এখানে পর্তুগিজরাও একটি বাণিজ্যকুঠি স্থাপন করে। ১৮শ শতকে পর্তুগিজেরা পর্তো নোভোকে ক্রীতদাস বাণিজ্যের একটি কেন্দ্রে পরিণত করে। তারা এই শহর থেকে দুই আমেরিকা মহাদেশে জাহাজে করে ক্রীতদাস প্রেরণ করত।
১৯শ শতকের শেষভাগে ফরাসিরা অঞ্চলটি বিজয় করে। তারা এখানে দাওমে নামের একটি উপনিবেশ প্রতিষ্ঠা করে এবং পর্তো নোভোকে এর রাজধানী বানায়। ১৯৬০ সালে দাওমে একটি স্বাধীন রাষ্ট্র হিসেবে আত্মপ্রকাশ করে এবং পর্তো নোভো সেটির রাজধানী হিসেবে রয়ে যায়। ১৯৭৫ সালে দাওমে প্রজাতন্ত্র রাষ্ট্রটির নাম বদলে বেনিন বা বেনাঁ রাখা হয়।
মাসুমা এসমতি-ওয়ারদাক

মাসুমা ইসমতী-ওয়ারদাক একজন আফগান লেখক এবং রাজনীতিবিদ, তিনি যৌথভাবে আফগান পার্লামেন্টে দায়িত্ব পালনকারী প্রথম নারী এবং আফগান শিক্ষামন্ত্রী হিসেবে দায়িত্ব পালন করেন।
১৯৫৩ সালে তিনি কাবুল মহিলা কলেজ থেকে স্নাতক পাশ করেন এবং ১৯৫৮ সালে মার্কিন যুক্তরাষ্ট্রে ব্যবসায শিক্ষায় ডিগ্রি লাভ করেন। 
১৯৫৯ সালে, তিনি এবং কুবরা নূরজাই আফগানিস্তানে রানী হুমাইরা বেগমকে পর্দা ছাড়াই প্রকাশ্যে উপস্থিত হওয়ার প্রথম নারীদের মধ্যে একজন হয়েছিলেন। প্রধানমন্ত্রী মোহাম্মদ দাউদ খানের নারীদের স্বেচ্ছায় তাদের পর্দা সরানোর আহ্বানকে সমর্থন করেছিলেন। ১৯৬৪ সালে বাদশাহ মোহাম্মদ জহির শাহ তাকে একটি উপদেষ্টা কমিটিতে নিযুক্ত করেন যা ১৯৬৪ সালের সংবিধানের খসড়া পর্যালোচনা করে নারীদের ভোট দেওয়ার এবং নির্বাচনে দাঁড়ানোর অধিকার প্রদান করে। ১৯৬৫ সালে তিনি কান্দাহার থেকে সংসদের হাউস অব দি পিউপেল এর প্রতিনিধিত্ব করতে নির্বাচিত হন এবং নারী অধিকারের অন্যতম উকিল হয়ে ওঠেন। তিনি ১৯৬৫ সালের নির্বাচনে চারজন নারীর মধ্যে একজন ছিলেন এবং ১০৬৯ সালে পুনঃনির্বাচনে তাঁর আসন হারান। 
আফগান মহিলা পরিষদ (নারী পরিষদ নামেও পরিচিত) ছিল একটি গণতান্ত্রিক প্রজাতন্ত্র আফগানিস্তান (১৯৭৮-৮৭) এবং আফগানিস্তান প্রজাতন্ত্রের অধীনে (১৯৮৭-৯২) একক একটি নারী সংগঠন। ১৯৮৯ সাল পর্যন্ত সংগঠনের নেতা ছিলেন মাসুমা ইসমাতি-ওয়ারদাক। সংগঠনটি পরিচালনা করত ওয়ারদাক এবং আটজন নারী কর্মী। ১৯৭৮ সালে, নূর মুহাম্মদ তারকীর অধীনে সরকার নারীদের সমান অধিকার প্রদান করে। এতে নারীরা স্বামী এবং তাদের ক্যারিয়ার বেছে নেওয়ার ক্ষমতা দিয়েছে। আফগান মহিলা পরিষদ এর সদস্য সংখ্যা ছিল প্রায় ১৫০০০০ এবং প্রায় সব প্রদেশে এর অফিস ছিল। কাবুলের বেশিরভাগ নারীই মুজাহিদিনদের প্রতিবাদ করেছিলেন কারণ তারা নারীদের ব্যাপারে তাদের পশ্চাদপসরণমূলক আইন করেছিল।
তিনি ১৯৫৯-১৯৬৪ এর মধ্যে তিনি কাবুলের জারঘুনা উচ্চ বিদ্যালয়ের অধ্যক্ষ ছিলেন এবং তারপর মাধ্যমিক শিক্ষার মহাপরিচালক হিসেবে নিযুক্ত হন। তিনি ৯৬৪ সালে সাংবিধানিক উপদেষ্টা কমিটির সদস্য হয়েছিলেন এবং নারী বিষয়ে তার সিদ্ধান্ত আফগান প্রগতিশীল সরকার ১৯৬৪ সালে অন্তর্ভুক্ত করে আফগান সংবিধান অনুমোদন করেছিল।
তিনি সাবেক শিক্ষামন্ত্রী এবং কাবুল বিশ্ববিদ্যালয়ের বিজ্ঞান অনুষদের অধ্যাপক আবদুল কাইয়ুম ওয়ার্দাককে বিয়ে করেন। ১৯৮৭ সালে তিনি আফগান মহিলা পরিষদের সভাপতি হন। 
মাসুমা আফগান নারীদের অবদান এবং প্রচেষ্টার বিষয়ে পশতু এবং দরি উভয় ভাষায় নারীর অধিকার সম্পর্কে অনেক বই লিখেছেন। পশতু ভাষায় লেখা “মৌখিক ঐতিহ্যতে মহিলাদের অবদান” বইটি ইংরেজিতেও অনুবাদ করা হয়েছে।
ছিন্ন পত্র

ছিন্ন পত্র হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি বিখ্যাত লেখক নীহার রঞ্জন গুপ্ত এর গল্প থেকে নির্মিত। এই চলচ্চিত্রটি ১৯৭২ সালে কলামন্দির আর্টস মুভিজ ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, মাধবী মুখোপাধ্যায়, জহর রায়।
সারসংক্ষেপ:
আশীষ চৌধুরী (উত্তম কুমার) তাঁর বাবা মারা গেছেন জেনে বড় হয়েছেন। তাঁর মার মৃত্যুর ঠিক আগে, তাঁর মা তাঁকে বলেন যে তার বাবা বেঁচে আছেন এবং তাদের পরিত্যাগ করেছিলেন। আশীষ কলকাতায় তাঁর চাকরিতে ফিরে যান। তারপর এক রাতে, বিয়ে থেকে ফিরেছিলেন, তিনি একজনকে হত্যা এবং মহিলাকে অপহরণ হতে দেখেন। খুনের শিকার হলেন আশীষ নিজেই। তিনি জানতে পারেন যে যিনি খুন হন তিনি লখনউয়ের প্রদীপ চৌধুরী এবং তিনি সেখানে গিয়ে ওই ব্যক্তির মৃত্যুর খবর পরিবারকে জানান।
যেমনটি তিনি সন্দেহ করেছিলেন, পিতা অধিপ চৌধুরী তাঁর নিজের বাবা, এখন বয়স এবং অসুস্থতায় দুর্বল, অন্ধ, কিন্তু বিশাল সম্পদের অধিকারী। তিনি তাঁর আসল পরিচয় গোপন রাখেন কিন্তু কিছুদিনের জন্য প্রদীপের জায়গা নিতে তাঁর সৎ মাকে রাজি করান। সেখানে তিনি আরতির (মাধবী) সাথে দেখা করেন যাকে তিনি পছন্দ করেন। তিনি প্রদীপের আত্মীয়, বন্ধু এবং সুরজিৎ বন্দ্যোপাধ্যায়ের (দিলীপ মুখোপাধ্যায়) সাথে দেখা করেন, যিনি অধিপ চৌধুরীর ব্যবসা পরিচালনা করেন।
তাঁর সৎ মায়ের অনুরোধে আশীষ ব্যবসার দেখাশোনা শুরু করে এবং জালিয়াতি এবং চুরির একাধিক ঘটনার সম্মুখীন হয়। যখন তিনি সুরজিতের বিরুদ্ধে জাল টানতে শুরু করেন, প্রদীপের স্ত্রী রুমা ঘটনাস্থলে আসেন এবং সুরজিত তাকে সাক্ষ্য দেয় যে আশীষ তার সৎ ভাইয়ের হত্যাকারী।
স্বাতী হত্যা মামলা

এস স্বাতী ছিলেন ২৪-বছর বয়সী ভারতীয় ইনফোসিস সংস্থার কর্মচারী, যিনি ২০১৬ সালের ২৪ শে জুন ভারতের তামিলনাড়ুর চেন্নাইয়ের নুঙ্গামবাক্কাম রেলওয়ে স্টেশনে খুন হন। অনেক লোকের সামনে স্বাতীকে হত্যা করা হয়, যাত্রীরা নির্বাক দর্শকের মত ছিল, একজন হামলাকারী, যাকে রামকুমার বলে সন্দেহ করা হয়, সে পালিয়ে যায় এবং পুলিশ আসার আগে ও তাদের তদন্ত প্রক্রিয়া শুরু করার আগে স্বাথীর দেহ অযত্নে অবস্থায় পড়ে থাকে।
স্বাতী ভারত সরকারের স্বাস্থ্য বীমা কোম্পানি ইএসআইসি-এর অবসরপ্রাপ্ত কর্মচারী সান্থানা গোপালকৃষ্ণনের মেয়ে ছিলেন। তিনি ২০১৪ সালে ধানলক্ষ্মী কলেজ অব ইঞ্জিনিয়ারিংয়ে কম্পিউটার বিজ্ঞানে স্নাতক ডিগ্রী সম্পন্ন করেন, একই বছর আনা বিশ্ববিদ্যালয়ে ওরাকলে একটি কোর্স গ্রহণ করেন। ইনফোসিসে চাকরির জন্য নির্বাচিত হওয়ার পর, তিনি মহীশূরে প্রশিক্ষণ নিয়েছিলেন এবং সিস্টেম ইঞ্জিনিয়ারের চাকরি পেয়েছিলেন। ইঞ্জিনিয়ারিং কলেজের স্বাতীর বন্ধু সিধু তাকে একজন বন্ধুত্বপূর্ণ মহিলা হিসেবে বর্ণনা করেছেন, যিনি সাধারণত নিজের মত করেই থাকতেন।
স্বাতীর বাবা ভারতীয় সময়ে ২০১৬ সালের ২৪শে জুন প্রায় সকাল ৬ টা ৩০ মিনিটে চেন্নাইয়ের নুঙ্গামবাক্কাম রেলওয়ে স্টেশনে পৌঁছে দিয়ে যান। তার দৈনন্দিন রুটিনের অংশ হিসাবে, স্বাতী মাহিন্দ্রা ওয়ার্ল্ড সিটিতে তার কর্মস্থলে যাওয়ার জন্য স্টেশনে অপেক্ষা করছিলেন। প্রায় ৩০ মিনিট আগে থেকে তার জন্য অপেক্ষা করা একজন ব্যক্তির সাথে তর্ক করার পর তাকে কাস্তে দিয়ে ছুরিকাঘাতে হত্যা করা হয়েছিল। সকাল ৬ টা ৪২ মিনিটে হামলাকারী পালিয়ে যায়। প্রাথমিকভাবে, যে পুলিশ তার মৃতদেহটি খুঁজে পেয়েছিল সে কাছের দোকান থেকে কেনা শার্ট দিয়ে ঢেকে রেখেছিল এবং তার দেহ দুই ঘন্টারও বেশি সময় ধরে এমন অবস্থায় পড়ে ছিল। একজন ঊর্ধ্বতন কর্মকর্তা পরে স্টেশনে পৌঁছে লাশটি সরকারি জেনারেল হাসপাতালে পৌঁছে দেন।
মাদ্রাস হাইকোর্ট লাশের প্রতি শ্রদ্ধা জানাতে রেলওয়ে পুলিশের ধীরগতির নিন্দা জানিয়ে বলেছে তদন্তে শিথিলতা প্রমাণিত হলে হস্তক্ষেপ করা হবে। সামান্য অগ্রগতি হওয়ার পর মামলাটি দ্রুত রেল পুলিশ থেকে শহর পুলিশের কাছে হস্তান্তর করা হয়। ২০১৬ সালের ১ জুলাই হত্যা করার জন্য রামকুমারকে তিরুনেলভেলিতে গ্রেফতার করা হয়। তিনি অভিযুক্ত তার গলা তিনি গলা কেটে আত্মহত্যার চেষ্টা করেছিলেন এবং তাকে তিরুনেলবেলির সরকারি হাসপাতালে স্থানান্তর করা হয়। স্বাতীর বন্ধু বিলাল মালিককে পুলিশী জিজ্ঞাসাবাদের জন্য ডাকা হয়।
দ্বিতীয় মন্দির

দ্বিতীয় মন্দির (হিব্রু: , ) জেরুজালেমের হারাম আল-শরিফে অবস্থিত ইহুদিদের কেন্দ্রীয় পবিত্র মন্দির, যার অস্তিত্ব থেকে পর্যন্ত ছিলো।
হিব্রু বাইবেল অনুসারে শলোমনের মন্দিরটিকে (প্রথম মন্দির) দ্বিতীয় মন্দির দ্বারা প্রতিস্থাপিত করা হয় যা ৫৮৬ খ্রিস্টপূর্বে ব্যাবিলনীয়দের দ্বারা ধ্বংসপ্রাপ্ত হয় এবং যিহূদা রাজ্যের একটি অংশকে পরবর্তীতে ব্যাবিলনে নির্বাসিত করা হয়।
বাইবেল অনুযায়ী দ্বিতীয় মন্দিরটি নির্মাণে পারস্য সাম্রাজ্যের ইয়াহুদি প্রদেশের রাজ্যপতি ও ডেভিড রাজবংশের রাজপুত্র জেরুবাবেলের নেতৃত্বে ব্যাবিলনে নির্বাসন ফেরত ইহুদি দল নির্মাণ করে। তবে হাসমোনীয় সাম্রাজ্যের রাজা মহান হেরোডের আমলে দ্বিতীয় মন্দিরটি নতুন করে সংস্কার করা হয় এবং সম্প্রসারণ করা হয়। ব্যাবিলনীয়রা যেভাবে শলোমনের মন্দির ধ্বংস করেছিলো ঠিক সেভাবেই রোমানরা আনুমানিক ৭০ খ্রিস্টাব্দে ইহুদি বিদ্রোহের সময় দ্বিতীয় মন্দিরটি ধ্বংস করে। দ্বিতীয় মন্দিরটি ৫৮৫ বছর টিকে ছিলো।
ইহুদি অক্ষতত্ত্ব বিশ্বাস করে ভবিষ্যতে মশীহের যুগে দ্বিতীয় মন্দিরটি নতুন তৃতীয় মন্দির দ্বারা প্রতিস্থাপিত হবে।
হেমলতা গুপ্তা

হেমলতা গুপ্তা (২৫ জুন ১৯৪৩ - ১৩ মে ২০০৬) একজন ভারতীয় মেডিকেল ডাক্তার এবং লেডি হার্ডিঞ্জ মেডিকেল কলেজের মেডিসিন বিভাগের পরিচালক ও প্রধান ছিলেন। গুপ্তা লেডি হার্ডিঞ্জ মেডিকেল কলেজে ( দিল্লি বিশ্ববিদ্যালয় ) মেডিসিন অধ্যয়ন করেন, যেখানে তিনি পরে পরিচালক হন। ১৯৯৮ সালে ভারত সরকার চিকিৎসা বিজ্ঞানে অবদানের জন্য গুপ্তকে তৃতীয় সর্বোচ্চ বেসামরিক সম্মান পদ্মভূষণ প্রদান করে। তিনি অবিবাহিত ছিলেন এবং নয়াদিল্লিতে থাকতেন যখন ২০০৬ সালের ১৩ মে তার করোল বাগের বাড়িতে তাকে খুন করা হয়। বছরের পর বছর তদন্তের পর, গণমাধ্যমের দৃষ্টি আকর্ষণ করা মামলাটি অমীমাংসিত রয়ে গেছে।
গুপ্তা ও তার সহকর্মীরা একটি ভারতীয় মেডিকেল জার্নালে থাইরয়েডের একটি বিরল ক্ষেত্রে যক্ষ্মা সম্পর্কে একটি গবেষণা প্রকাশ করেছিলেন। নিবন্ধটি রোগীর উপস্থাপনা, রোগ নির্ণয়ে ব্যবহৃত বিভিন্ন পরীক্ষা, মামলার ঐতিহাসিক আলোচনা এবং চিকিৎসা পদ্ধতি নিয়ে আলোচনা করেছে।
প্রতি বছর প্রজাতন্ত্র দিবসে ভারতে পদ্ম পুরস্কার দেওয়া হয়, সাধারণত ১২০ জনের থেকে কম ব্যক্তিকে। পদ্ম পুরস্কারের ৩ টি শ্রেণী রয়েছে, সেবার মান বিশিষ্ট থেকে ব্যতিক্রমী উচ্চতর অর্ডার পর্যন্ত। পদ্মভূষণ দ্বিতীয় শ্রেণীতে রয়েছে, যা একজনের নির্দিষ্ট ক্ষেত্রে উচ্চমানের জনসাধারণের অর্জনকে স্বীকৃতি দেয়। শিল্প, সিভিল সার্ভিস, ক্রীড়া ও সাহিত্য সহ বিভিন্ন শাখায় পুরস্কার দেওয়া হয়। জনসাধারণ মনোনয়ন দিতে সক্ষম হয় এবং চূড়ান্ত সিদ্ধান্ত নিতে পদ্ম পুরস্কার কমিটি, প্রধানমন্ত্রী ও রাষ্ট্রপতি সহযোগিতা করে। পুরস্কার কমিটি আজীবন অর্জন, জনসেবা ও তাদের মনোনীতদের মধ্যে শ্রেষ্ঠত্বের সন্ধান করে। হেমলতা গুপ্তা ১৯৯৮ সালে মেডিকেল বিভাগে এই সম্মানজনক পুরস্কার অর্জন করেন, রাষ্ট্রপতির স্বাক্ষর ও একটি পদক সহ একটি সনদপত্র পান।
পুলিশ গুপ্তাকে তার প্রসাদ নগর অ্যাপার্টমেন্টে মৃত অবস্থায় দেখতে পায়, তার হাত দড়ি দিয়ে বাঁধা, তার মুখ, নাক ও চোখ সার্জিকাল মাক্স দিয়ে ঢাকা এবং গলা কাটা ছিল। প্রতিবেশীরা জানান, গুপ্তাকে তার হত্যার দিন সকাল সাড়ে ১০ টার ৩০ মিনিটের দিকে তার অ্যাপার্টমেন্টে ঢুকতে দেখেন এবং একই সময়ে ২ জন পুরুষ আগন্তুককে উপস্থিত থাকতে দেখেন। প্রায় এক ঘণ্টা পরে পুলিশ ঘটনাস্থলে পৌঁছায়। এই ঘটনাটি ডাকাতির সাথে জড়িত বলে মনে হয় না, কারণ তার গয়না ও তার অধিকাংশ সম্পদ খোয়া যায়নি এবং এই হত্যা কাণ্ডটি পুলিশ কর্তৃক অমীমাংসিত রয়ে গেছে।
ভারতে চুল কাটার ঘটনা

২০১৭ সালের জুন মাস থেকে ভারতে অব্যক্ত বা ব্যাখ্যাতীত চুল কাটা বা বিনুনি কাটার ঘটনা রিপোর্ট করা হয়। ২০১৭ সালের ২৩ শে জুন প্রথম ব্যাপকভাবে নথিভুক্ত করা ঘটনা: এবিপি নিউজ রিপোর্ট করে, যে রাজস্থানের বিকানেরের এক ঘুমন্ত মহিলার চুল 'ডাইনী' কর্তৃক কেটে ফেলা হয়। ভারতজুড়ে, বিশেষ করে দিল্লি, বিহার, হরিয়ানা, উত্তরাখণ্ড, উত্তর প্রদেশ ও কাশ্মীরের মধ্যে একই ধরনের ঘটনা ক্রমবর্ধমানভাবে নথিভুক্ত করা হয়।
২০১৭ সালের ২৩ জুন এপিপি নিউজ জানিয়েছে, রাজস্থানের বিকানেরের এক মহিলার চুল ঘুমানোর সময় 'ডাইনী' কেটে ফেলেছিল। এরপর চুল কাটার ঘটনা এবং মহামারীর আশঙ্কাবিশেষ করে রাজস্থানেবেড়ে যায়। ঘটনা শুধু রাতে নয় দিনের বেলায়ও ঘটে।
২৩ শে জুনের ঘটনার তিন দিন আগে, যোধপুরের পিপাদ সিটিতে একই রকম একটি ঘটনা ঘটেছিল, যেখানে সকালে ঘুম থেকে ওঠার সময় একটি মেয়ের দেখতে পায় তার চুল কাটা হয়েছে। এই খবরটি প্রথম দৈনিক ভাস্কর প্রকাশিত হয়। হারিয়ে যাওয়া চুলের পাশাপাশি মেয়েটি তার শরীরের অন্যান্য অংশে আঘাতের চিহ্ন দেখিয়েছে। যখন পুলিশ তদন্ত করে, তারা দেখতে পায় যে মেয়েটির চুল একটি ব্লেড দ্বারা কাটা হয়েছে। তবে তারা অপরাধীকে খুঁজে পায়নি।
"হিন্দুস্তান টাইমস" ২০১৭ সালের ৬ জুলাই রিপোর্ট করেছে যে একে অপরের অপরিচিত ১৩ বছর ও ১৪ বছর বয়সী রাজস্থানের দুই মেয়ে উভয়ই চুল কাটার ঘটনার শিকার হয়।
২০১৭ সালের আগস্টের শুরুতে, আলিগড় ও মুরাদাবাদ থেকে দুটি মামলা নথিভুক্ত করা হয়েছিল। বুলন্দশহরে চারটি ঘটনা ঘটে। কিন্তু পরে উত্তরপ্রদেশ (ইউপি) পুলিশ ও দিল্লি পুলিশ স্পষ্ট করে বলেছে যে ঘটনাগুলি কেবল গুজব। দ্য ইন্ডিয়ান এক্সপ্রেস নিউজ চ্যানেলের মতে, পুরো উত্তর ভারতে প্রায় ত্রিশটি মামলা দায়ের করা হয়েছিল।
এক ৬২ বছর বয়সী মহিলাকে ২ই আগস্ট আগ্রার গ্রামবাসীরা "ডাইনী" অপবাদে অভিযুক্ত করে হত্যা করেছিল, তারা অনুমান করেছিল উক্ত মহিলা মেয়েদের বিনুনি কেটেছিল। এনডিটিভি ইন্ডিয়া এই খবরটি ২০১৭ সালের ৩ আগস্ট প্রচার করে। শহর থেকে পালিয়ে যাওয়া ও ভিকটিমের প্রতিবেশী দুই সন্দেহভাজনের বিরুদ্ধে ইউপি পুলিশ হত্যা মামলা দায়ের করেছে।
অ্যালিস শালভি

অ্যালিস হিলডেগার্ড শালভি (; জন্ম উপাধি: মারগুলিস; ১৬ অক্টোবর ১৯২৬) একজন ইসরায়েলি অধ্যাপক এবং শিক্ষাবিদ। তিনি মেয়েদের জন্য প্রগতিশীল ইহুদি শিক্ষা এবং মহিলাদের মর্যাদা এগিয়ে নিয়ে যাওয়ার জন্য একটি নেতৃস্থানীয় ভূমিকা পালন করেন।
তিনি জার্মানির এসেন শহরে একটি অর্থোডক্স ইহুদি পরিবারে জন্মগ্রহণ করেন। তার পিতামাতা বেনজিওন এবং পার্ল মারগুলিস ধর্মীয় জায়নবাদী ছিলেন। অ্যালিস দুই সন্তানের মধ্যে সর্বকনিষ্ঠ ছিল। পরিবারের একটি পাইকারি লিনেন এবং গৃহস্থালি জিনিসপত্রের ব্যবসা ছিল।
১৯৩৩ সালে জার্মানিতে হিটলারের ক্ষমতায় আসার পরপরই পারিবারিক বাড়িতে তল্লাশি চালানো হয়, যার ফলে ১৯৩৪ সালের মে মাসে তারা লন্ডনে চলে যায়। লন্ডনে শালবির বাবা ও ভাই ঘড়ি ও গহনা আমদানি করেন। যখন ব্লিৎজ শুরু হয়, তারা লন্ডন থেকে ৫০ কিলোমিটার উত্তরে আইলেসবেরিতে চলে যায় এবং ওয়াডেসডনের একটি ছোট বাড়িতে বাস করে, যা জেমস রোথচাইল্ডের এস্টেটের অংশ ছিল।
পরিবারটি সেখানে গোলাবারুদ ক্রমাঙ্কন ডিভাইসগুলির জন্য একটি কারখানা তৈরি করেছিল যা তাদের আর্থিকভাবে প্রতিষ্ঠিত করেছিল। ১৯৪৪ সালে শালভি কেমব্রিজ বিশ্ববিদ্যালয়ে ইংরেজি সাহিত্য অধ্যয়ন করেন। ১৯৪৬ সালে তাকে ব্রিটিশ ইহুদি ছাত্রদের প্রতিনিধি হিসেবে বাসেলের ২২তম জায়নবাদী কংগ্রেসে পাঠানো হয়।
১৯৪৯ সালে লন্ডন স্কুল অফ ইকোনমিক্সে সামাজিক কাজে ডিগ্রি অর্জনের পর শালভি জেরুসালেমে বসতি স্থাপন করে ইসরায়েলে অভিবাসিত হন। তিনি জেরুজালেমের হিব্রু বিশ্ববিদ্যালয়ের ইংরেজি বিভাগে অনুষদ সদস্য হন এবং ১৯৬২ সালে সেখানে পিএইচডি অর্জন করেন।
১৯৫০ সালের মে মাসে তিনি নিউ ইয়র্কের নতুন অভিবাসী মোশে শেলকোভিৎজের (পরে শালভি) সাথে দেখা করেন, যাকে তিনি সেই বছরের অক্টোবরে বিয়ে করেন। তাদের ছয় সন্তান ছিল: জোয়েল (জন্ম. ১৯৫২), মিচা (জন্ম. ১৯৫৪), দিৎজা (জন্ম. ১৯৫৭), হেফজিবাহ (জন্ম. ১৯৬০), বেনজিন (জন্ম. ১৯৬৩) এবং পিনিনা (পার্ল, জন্ম. ১৯৬৭)। 
শালভি জেরুজালেমের হিব্রু বিশ্ববিদ্যালয় এবং নেগেভের বেন-গুরিয়ন বিশ্ববিদ্যালয়ের ইংরেজি সাহিত্য বিভাগের নেতৃত্ব দেন। তিনি পেলেচের প্রতিষ্ঠাতা ছিলেন, ধর্মীয় মেয়েদের জন্য একটি পরীক্ষামূলক স্কুল যা অপ্রচলিতভাবে তালমুদ (১৯৭৫-১৯৯০) এবং প্রতিবেশী সমিতির ওহালিম আন্দোলনের (১৯৭৩-১৯৭৯) শিক্ষা দেয়; এছাড়াও তিনি ইজরায়েল মহিলা নেটওয়ার্কের (১৯৮৪-২০০০) প্রতিষ্ঠাতা পরিচালক (পরবর্তী চেয়ারওম্যান) ছিলেন। পরবর্তী অবস্থানে, তিনি ইজরায়েলের অন্যতম বিশিষ্ট নারীবাদী উকিল ছিলেন, এমন একটি প্রোগ্রাম তৈরি করেছিলেন যা ইসরাইলি সমাজে মহিলাদের মুখোমুখি বেশিরভাগ বৈষম্য এবং অসুবিধাকে অন্তর্ভুক্ত করে। তার কাজের একটি গুরুত্বপূর্ণ লক্ষ্য ছিল সব বিভাগে এবং সশস্ত্র বাহিনীর সকল স্তরে ইজরায়েলি নারীদের অবদানের গ্রহণযোগ্যতা অর্জন করা, যেহেতু ইজরায়েলি অর্থনৈতিক, রাজনৈতিক এবং সামাজিক জীবনে সেনা সেবা একটি উল্লেখযোগ্য ভূমিকা পালন করে। ১৯৯০-এর দশকে তিনি আগুনাহ অধিকারের জন্য আন্তর্জাতিক জোট প্রতিষ্ঠা করেন। তিনি চার বছর স্কিটার ইনস্টিটিউটের রেক্টর হিসাবেও দায়িত্ব পালন করেছিলেন। শালভি ২০১৮ সালে রিমেম্বার দ্য উইমেন ইনস্টিটিউটের উপদেষ্টা বোর্ডের সদস্য হিসাবেও কাজ করেন। তিনি "নেভার এ নেটিভ" শিরোনামে একটি স্মৃতিকথা প্রকাশ করেছিলেন।
মেরাভ মাইকেলি

মেরাভ মাইকেলি (; জন্ম ২৪ নভেম্বর ১৯৬৬) একজন ইজরায়েলি রাজনীতিবিদ, সাংবাদিক, টিভি উপস্থাপক, রেডিও সম্প্রচারক, নারীবাদী এবং সক্রিয় কর্মী। তিনি বর্তমানে ইজরায়েলি লেবার পার্টির নেতা এবং ইজরায়েলের ছত্রিশতম সরকারের পরিবহন ও সড়ক নিরাপত্তা মন্ত্রী।
মাইকেলি পেতাহ টিকভাতে হাঙ্গেরীয় ইহুদি পটভূমির আমি মাইকেলি এবং সুজান কাস্টনার-এর ঘরে জন্মগ্রহণ করেন। তিনি রুডলফ কাস্টনারের নাতনি এবং নেহেমিয়া মাইকেলির নাতনি যিনি মাপাম দলের শেষ সচিব ছিলেন।
তার যৌবনে, মাইকেলি ইজরায়েলি স্কাউটসে নেতা হিসেবে দায়িত্ব পালন করেন। আইডিএফ-এ মাইকেলি আর্মি রেডিওতে নিউজকাস্টার ছিলেন। তিনি গাগলাৎজ এবং রেডিও তেল আভিভ রেডিও স্টেশন স্থাপনে সহায়তা করেছিলেন এবং রাজনীতিতে মনোনিবেশ করা হিব্রু টেলিভিশন অনুষ্ঠান পরিচালনা করতেন। তিনি হারেটজ সংবাদপত্রের একজন সাংবাদিক এবং মতামত কলামিস্ট ছিলেন। তিনি বিশ্ববিদ্যালয়ের ক্লাসও পড়াতেন এবং নারীবাদ, মিডিয়া এবং যোগাযোগের বিষয়ে ব্যাপকভাবে বক্তৃতা দিতেন। সেপ্টেম্বর ২০১২ সালে, তিনি টেডক্সজাফাতে "প্যারাডাইম শিফট" থিমে বক্তব্য রাখেন, যেখানে তিনি যুক্তি দিয়েছিলেন যে সমাজের "বিবাহ বাতিল" করা উচিত।
অক্টোবর ২০১২ সালে মাইকেলি ঘোষণা করেন যে তিনি লেবার পার্টিতে যোগ দেওয়ার এবং ২০১৩ সালের নেসেট নির্বাচনের জন্য লেবার তালিকায় অন্তর্ভুক্তির জন্য প্রতিদ্বন্দ্বিতা করার ইচ্ছা প্রকাশ করেন। ২৯ নভেম্বর ২০১২ তারিখে তিনি লেবার পার্টির তালিকায় পঞ্চম স্থান অর্জন করেন এবং লেবার ১৫টি আসন পেলে নেসেট-এ নির্বাচিত হন।
২০১৫ সালের সাধারণ নির্বাচনের প্রস্তুতি হিসেবে লেবার এবং হাতুয়া হমতুয়া দলগুলো জায়নবাদী ইউনিয়ন জোট গঠন করে। মাইকেলি জায়নবাদী ইউনিয়নের তালিকায় নবম স্লটে জয়ী হন, এবং ২৪ টি আসন জিতে নেসেটের কাছে নির্বাচিত হয়েছে। নেসেট মেয়াদ শেষ হওয়ার কিছুদিন আগে, জায়নবাদী ইউনিয়ন ভেঙ্গে যায়, লেবার এবং হাতুয়া পৃথক দল হিসাবে নেসেট-এ বসে। এপ্রিল ২০১৯ নির্বাচনের জন্য মাইকেলি কে লেবার তালিকায় সপ্তম স্থানে রাখা হয়, কিন্তু লেবার ছয়টি আসনে হ্রাস করায় তিনি তার আসন হারান। যাইহোক, স্ট্যাভ শাফির আইনসভা থেকে পদত্যাগ করার পরে তিনি আগস্ট ২০১৯ সালে নেসেট-এ ফিরে আসেন।
২০২০ সালের ইজরায়েলি আইনসভার নির্বাচনের পর ২২ এপ্রিল ২০২০ তারিখে তৎকালীন লেবার পার্টির নেতা আমির পেরেৎজ ঘোষণা করেন যে নেতানিয়াহু-গান্টজ জোটে লেবার পার্টি ঐক্য সরকারে যোগ দেবে, কিন্তু মাইকেলি নেতানিয়াহুর অধীনে জোটে বসা প্রত্যাখ্যান করেন। ২০২১ সালের ২৪ জানুয়ারি তার পূর্বসূরি আমির পেরেৎজ পুনরায় নির্বাচনে দাঁড়াবেন না বলে ঘোষণা দেওয়ার পর তিনি ইজরায়েলি লেবার পার্টির নেতৃত্ব দেওয়ার জন্য নির্বাচিত হন। ২৩ শে মার্চ, ২০২১ সালের নির্বাচনে ইজরায়েলি লেবার পার্টিকে ৭টি আসন প্রদান করা হয় এবং সংসদীয় নেগোসিয়েশন পর্বে সরকার গঠনের জন্য ইয়াইর লাপিডের উপর তাদের আস্থা রাখা হয়। ২০২১ সালের ১৩ জুন ৩৬তম ইজরায়েলি সরকার শপথ গ্রহণ করে এবং এর সাথে মাইকেলি পরিবহন ও সড়ক নিরাপত্তা মন্ত্রী হিসেবে শপথ গ্রহণ করেন।
আঙ্গিরা পাসির মৃত্যু

২০২০ সালের ২৩ মে নেপালের দেবদাহার একটি গাছে ১৩ বছর বয়সী মেয়ে আঙ্গিরা পাসির মৃতদেহ ঝুলন্ত অবস্থায় পাওয়া যায়। তার আগের দিন ২৫ বছর বয়সী বীরেন্দ্র ভর তাকে ধর্ষণ করে বলে জানা গেছে। এরপর স্থানীয় বাসিন্দা ও ওয়ার্ড সদস্য অমর বাহাদুর চৌধুরী আলোচনা করে সিদ্ধান্ত নেন যে পাসির ভাড়ের সাথে বিয়ে হবে। তার মৃত্যুর পর পুলিশ প্রথমে মামলাটি দায়ের করতে অস্বীকার করে; জনগণের ক্ষোভের পরে পুলিশ কেবল এটি নিবন্ধন করেছে।
জানা গিয়েছে, ২০২০ সালের ২২ মে ১৩ বছরের দলিত কিশোরী আঙ্গিরা পাসিকে ধর্ষণ করে ২৫ বছরের বীরেন্দ্র ভর। পাসির মা ঘটনাটি জানতে পারেন, এবং স্থানীয় বাসিন্দা এবং ওয়ার্ড সদস্য অমর বাহাদুর চৌধুরী একটি আলোচনা করেন যাতে সিদ্ধান্ত নেওয়া হয় যে পাসির ভরকে বিয়ে করার কথা ছিল। চৌধুরী পরে বলেন যে তিনি স্থানীয় বাসিন্দাদের বলেছিলেন যে এই বিয়ে অবৈধ হবে, অন্যদিকে সম্প্রদায়ের সদস্যরা গণমাধ্যমকে বলেন যে দুজনের বিয়ে করা উচিত এটা তার ধারণা। ভরের মা পাসিকে তার বাড়িতে প্রবেশ করতে দিতে অস্বীকার করেছিলেন এবং তাকে মারধর করেছিলেন বলে জানা যায়। ২০২০ সালের ২৩ শে মে, ভর পাসিকে একটি স্রোতে নিয়ে যান, যেখানে রূপন্দেহি জেলার দেবদাহার একটি গাছে তার মৃতদেহ ঝুলন্ত অবস্থায় পাওয়া যায়, যেখানে "তার পা থেকে তার জুতো, তার কাপড় ছিঁড়ে যাওয়া, তার চুল বিশৃঙ্খল" পাওয়া যায়। 
স্থানীয় বাসিন্দারা মনে করেন যে পাসিকে বীরেন্দ্র ভরের পরিবার হত্যা করেছিল। একজন বাসিন্দা উল্লেখ করেছেন যে গাছটি তার পক্ষে আরোহণ এবং ফাঁসি দেওয়ার পক্ষে খুব লম্বা ছিল, এবং "পরিস্থিতিগত প্রমাণগুলি অন্যান্য জঘন্য খেলার প্রস্তাব দেয়"। সাংবাদিক বিনোদ পারিয়ারের মতে, ভর-এর পরিবার মামলাটি দমন করতে এবং পুলিশ বা মানবাধিকার সংগঠনগুলির জড়িত থাকা রোধ করতে নেপালি টাকা দেওয়ার প্রস্তাব দেয়। পাসির পরিবার দাবি করেছে যে ভরের পরিবার "তাকে মেরে ফেলে এবং মেয়েটির আত্মহত্যাকে ফাঁসিয়ে দেয়"।
হিউম্যান রাইটস ওয়াচ নেপাল সরকারকে এই মামলার তদন্তের জন্য ডেকেছিল; তারা বলেছে, "সরকারের উচিত রাজনৈতিক হস্তক্ষেপ মুক্ত হয়ে পুলিশের দ্রুত ও কঠোর তদন্ত নিশ্চিত করা"। হিউম্যান রাইটস ওয়াচ গ্রুপ নেপাল মনিটর নেপালে সিওভিআইডি-১৯ মহামারি লক-ডাউনের পরে বর্ণভিত্তিক সহিংসতা এবং বৈষম্যের প্রায় দুই ডজন ঘটনা নথিভুক্ত করেছে। আঙ্গিরা পাসির মা ভরপরিবারের বিরুদ্ধে অভিযোগ দায়ের করেছিলেন। প্রাথমিকভাবে, এরিয়া পুলিশ অফিস তার পক্ষ থেকে অভিযোগ নিবন্ধন করতে অস্বীকার করে, দাবি করে যে এটি একটি আত্মহত্যা। জনতার ক্ষোভের পরেই ভরের পরিবারকে গ্রেপ্তার করা হয়েছিল। এনজিও আইএনএসইসি অনুসারে, নেপালের লকডাউনের প্রথম তিন মাসে মেয়েদের বিরুদ্ধে ১৮৭ টিরও বেশি ধর্ষণ এবং ৭৫ টি যৌন নির্যাতন হয়েছে। ২০২০ সালের জুন মাসে রূপন্দেহি জেলা আদালত বীরেন্দ্র ভর, অকালি দেবী এবং ভর মাসি শিতালিকে রিমান্ডে নেন।
সুনীল রাস্তোগী

সুনীল রাস্তোগী (জন্ম ১৯৭৯) একজন ধারাবাহিক ধর্ষক যে অসংখ্য নাবালিকা মেয়েদের ধর্ষণের অভিযোগে ২০১৭ সালের ১৫ই জানুয়ারী গ্রেপ্তার হয়েছিল। ২০১৭ সালে তার গ্রেফতারের আগে রাস্তোগী কমপক্ষে ১৩ বছর ধরে স্কুল থেকে বাড়ি ফেরা মেয়েদের লক্ষ্য করে আসছিল। রাস্তোগী, পেশায় দর্জি। সে উত্তরপ্রদেশের রামপুর অঞ্চলের লোক।
বিদ্যালয়ের নাবালিকা ছাত্রীরা যখন বাড়ি ফিরত, তখন রাস্তোগী তাদের প্রলুব্ধ করত। সে নাবালিকাটিকে তার বাবার বন্ধু বলে মিথ্যা পরিচয় দিত এবং তাদের কাপড় ও খাবার দিয়ে লোভ দেখাত। প্রতি শিশুর জন্য, সে একটি নতুন পোশাক সেলাই করে আনত এবং একটি নতুন মোড়কে উপহার নিত। হিন্দুস্তান টাইমসের মতে, রাস্তোগী "দুপুর ২টো থেকে বিকাল ৪টের মধ্যে স্কুল থেকে স্কুলে শিকারের সন্ধানে ঘুরঘুর করত" এবং সে তার সাথে মেয়েদের স্কুলের তালিকাও বহন করত। রাস্তোগী এমন শিকারদের বাছাই করত যারা তাদের দল থেকে আলাদা হয়ে বাড়ি ফিরছে। ২০০৪ সাল থেকে শুরু করে সে শত শত স্কুল ছাত্রীকে লাঞ্ছিত করেছিল বলে জানা গেছে। রাস্তোগির একটা কুসংস্কার ছিল, সে অপরাধের চেষ্টা করার আগে লাল এবং নীল রঙের পোশাক পরত এবং বিশ্বাস করত যে সে এইভাবে চললে ধরা পড়বে না। সূত্র মতে, রাস্তোগি বিবাহিত ছিল এবং তার পাঁচটি সন্তান ছিল। রাস্তোগী, তার অপরাধের ধারা অনুযায়ী নাবালিকা স্কুলের মেয়েদের উপর হামলা করত, অপরাধ কার্যকর করার জন্য। সে কেবলমাত্র বিজোড় তারিখেই সম্পর্ক ক্রান্তি এক্সপ্রেস ধরত এবং শিকারের খোঁজে দিল্লি পৌঁছাত।
টাইমস অব ইন্ডিয়ার প্রতিবেদনে বলা হয়েছে যে, ২০০৪ সালে রাস্তোগি তার পরিবারসহ ময়ূর বিহার ছেড়ে যেতে বাধ্য হয়েছিল, সে সেইসময় প্রতিবেশীর মেয়েকে লাঞ্ছিত করার চেষ্টা করে ধরা পড়ে গিয়েছিল। পুলিশের সঙ্গে জিজ্ঞাসাবাদে, রাস্তোগি ২০০৪ সাল থেকে অপরাধ করার কথা স্বীকার করে এবং বলে যে সে কিছু মিথ্যা অজুহাতে মেয়েদের প্রলোভন দেখাত, তারপর তাদের নির্জন এলাকায় নিয়ে গিয়ে ধর্ষণ করত।
২০১৭ সালের জানুয়ারিতে দিল্লি পুলিশ যখন রাস্তোগিকে গ্রেফতার করেছিল, সে তখন তার পরিবারের সাথে উত্তরাখণ্ডের রুদ্রপুরে অবস্থান করছিল এবং সুযোগ মত দিল্লি আসছিল। এর আগে, এক নাবালিকাকে অপহরণ ও শ্লীলতাহানির ঘটনায় রাস্তোগী উত্তরাখণ্ডের হালদোয়ানিতে জেল খেটেছিল। ২০০৮ সাল থেকে, সে মাদক বহন এবং অপহরণ সংক্রান্ত মামলায় চারবার গ্রেপ্তার হয়েছিল। ২০১৭ সালের ১৫ই জানুয়ারী রাস্তোগী পূর্ব দিল্লির নিউ অশোক নগরের কাছে ধরা পড়ে। নিউ অশোক নগরে পুলিশ ৭ বছর বয়সী এক নাবালিকার ধর্ষণ মামলার তদন্ত করছিল। সেখানে একটি ক্লোজড সার্কিট টেলিভিশনে রাস্তোগীকে দেখা গিয়েছিল, ৭ বছরের নির্যাতিতা নাবালিকাটির সাথে কথা বলতে। সেখান থেকেই রাস্তোগীর পরিচয় জানা গিয়েছিল।
অভিযুক্ত শিশু ধর্ষক (পেডোফাইল) সুনীল রাস্তোগীর স্ত্রী তাকে আর দেখতে চান না।
কুচান কন্যাদের গল্প (বই)

কুচান কন্যাদের গল্প :এটি ইরানের লেখক আফসানেহ নাজমাবাদী রচিত ১৯৯৮ সালের রাজনৈতিক ইতিহাস গ্রন্থ, যাতে লিঙ্গ ও জাতীয় স্মৃতিমূলক লেখা রয়েছে। বইটিতে ১৯০৫ সালে ইরানে মানব পাচারের ঘটনা বর্ণনা করা হয়েছে। কুচান জেলা থেকে ২৫০ জন বালিকার একটি দলকে শুল্ক বাবদ স্থানীয় সরকার অপহরণ করেছিল ও বিক্রি করে দিয়েছিলো।
নাজমাবাদী এই ঘটনাটিকে প্রাদেশিক সরকার এবং জাতীয় শাসন ব্যবস্থার বহু কাজের একটি উদাহরণ হিসেবে উপস্থাপন করেছেন, যার ফলে সাংবিধানিক বিপ্লব উদ্ভূত হয়েছিল। কুচান প্রদেশের প্রাদেশিক গভর্নর আসফ আল-দাওলা, সমস্ত নাগরিকের জন্য তাদের আয় যাই হোক না কেন, একটি সমতুল্য কর নির্ধারণ করেন। খারাপ ফসলের কারণে দরিদ্ররা এই কর পরিশোধ করতে পারত না। অর্থ সংগ্রহের একমাত্র উপায় ছিল অভিজাত তুর্কমেন যাযাবরদের কাছে তাদের মেয়েদের বিক্রি করা। তুর্কমেনরাও গ্রামে অভিযান শুরু করে এবং নারীদের বন্দী করে। যখন নাগরিকরা অর্থ প্রদান স্থগিত রাখার জন্য আবেদন করেছিল, তখন প্রাদেশিক সরকারের কর্মকর্তারা তাদের গুলি করে হত্যা করে।
প্রায় ২৫০ জন মেয়ে বিক্রি হয়েছিল। তারা কুচানের কন্যা হিসাবে পরিচিত হয়ে ওঠে। নাজমাবাদীর মতে, কীভাবে ইরানি নারীদের "পাচারের বস্তু" হিসেবে দেখা হয় এই ঘটনাটি তার প্রতীকী হয়ে উঠেছে, এবং সেই সরকারের অধীনে থাকা মানুষের দারিদ্র্য ও সামাজিক অবিচারের উদাহরণ বহন করছে। কুচানের লোকেরা কেন্দ্রীয় সরকারের কাছে গিয়ে প্রতিবাদ করেছিল এবং সাহায্য চেয়েছিল। অবশেষে একজন তদন্তকারীকে কুচানে পাঠানো হয়। তিনি প্রাদেশিক গভর্নরের কাছে উৎকোচ প্রাপ্ত হয়ে কেন্দ্রীয় সরকারকে প্রকৃত ঘটনার প্রতিবেদন পেশ করেননি। নাগরিকরা আবার কেন্দ্রীয় সরকারের কাছে গিয়ে প্রতিবাদ করে এবং অবশেষে সমস্যার সমাধান হয়। এই গল্পটি সারা ইরানের সংবাদপত্রে প্রকাশিত হয়েছিল। এরপর সামাজিক ন্যায়বিচার এবং একটি সংসদীয় সরকারের জন্য জনসাধারণের দাবি উঠেছিল।
নাজমাবাদীর মতে, এই পর্বটিও দেখিয়েছিল যে, দেশজুড়ে বিশ্বসযোগ্য তথ্য প্রচারের ক্ষেত্রে সংবাদপত্রগুলি কতটা কার্যকর ছিল। কারণ অনেক ইরানিরা কুচানে থাকা ব্যক্তিদের প্রতি সহানুভূতিশীল ছিলেন এবং সাংবিধানিক সরকারের জন্য প্রচারণায় যোগ দেন। আসফ আল-দাওলাহ এবং তার অনেক উচ্চপদস্থ কর্মকর্তাদের ১৯০৬ সালে নতুন শাসনের অধীনে বিচারের সম্মুখীন করা হয়েছিল এবং তুর্কমেনদের কাছ থেকে মেয়েদের ফিরিয়ে আনার জন্য একাধিক প্রচেষ্টা করা হয়েছিল। কিছু মেয়েকে উদ্ধার করে তাদের পরিবারের কাছে ফিরিয়ে আনা হলেও, বেশিরভাগ মেয়েকে পাওয়া যায়নি।
জামিয়াত-ই নেসভান-ই বতনখাহ

জামিয়াত-ই নেসভান-ই বতনখাহ ( যার অর্থ " ইরানের দেশপ্রেমিক মহিলা লীগ " বা " দেশপ্রেমিক নারীদের সমাজ ") (১৯২২ – ১৯৩৩), পারস্যের সাংবিধানিক বিপ্লবের পর গঠিত ইরানের নারী অধিকার আন্দোলনের অন্যতম সক্রিয় সংগঠন। সোসাইটিটি ১৯২২ সালে জামায়াত-এ-তারাক্কি-ই নেসওয়ান নামে প্রতিষ্ঠিত হয়েছিল। মেয়েদের জন্য প্রতিষ্ঠিত রাজ্য বিদ্যালয়ের ৫ নম্বর স্কুলের পরিচালক মোহতারাম এস্কান্দারি এ সংগটন প্রতিষ্ঠা করেন। তিনি নূর-ওল-হোদা মঙ্গনেহ, মাস্তুরে আফশার এবং অন্যান্য নারী অধিকার কর্মীদের বিপ্লবের ফলাফল দেখে হতাশ হয়েছিলেন।
জামিয়াত-ই নেসভান-ই বতনখাহর উদ্দেশ্য ছিল :
ইসলামের আইন ও আচার-অনুষ্ঠানের প্রতি ক্রমাগত শ্রদ্ধার জোর দেয়া। যেমন বিবাহ, আকিকা, ঈদ উৎসব, রমজান পালন, তালাক, লিয়ান, যিহার, আভিভাকত্ব ইত্যাদি।
মেয়েদের শিক্ষা ও নৈতিক লালনপালনকে উৎসাহিত করা। যেমন শিক্ষা ও জীবনের সব ক্ষেত্রে নর-নারীর সমান অধিকার প্রয়োগ করা।
জাতীয় শিল্পকে উৎসাহিত করা। কেননা জাতীয় শিল্পের মাধ্যমে দেশ অর্থনৈতিকভাবে সমৃদ্ধ হয।
প্রাপ্তবয়স্ক মহিলাদের মধ্যে সাক্ষরতা ছড়িয়ে দেওয়া। যাতে কোন নারী নিরক্ষর না থাকে।
এতিম মেয়েদের যত্ন প্রদান করা। এটা নারীশিশুকে রক্ষার অন্যতম পথ।
দরিদ্র মহিলাদের জন্য হাসপাতাল চালু করা। কেননা তারা অর্থ ও চিকিৎসার অভাবে মৃত্যুবরণ করে।
জাতীয় শিল্প বিকাশের মাধ্যম হিসেবে সমবায়কে সংগঠিত করা এবং
যুদ্ধের সময় দেশের রক্ষাকর্তাদের বস্তুগত ও নৈতিক সমর্থন দেওয়া।
"জামিয়াত-ই নেসভান-ই বতনখাহ" এই অঞ্চলের নারীদের সাথে সম্পর্ক স্থাপনের সবচেয়ে গুরুত্বপূর্ণ রেকর্ডকৃত প্রচেষ্টায়" অবদান রেখেছে। 
জামিয়াত-ই নেসভান-ই বতনখাহ বক্তৃতা এবং প্রচারণা চালায়। ১৯৩২ সালে, এটি তেহরানে প্রাচ্য মহিলা কংগ্রেসের আয়োজন করে। জামিয়াত-ই নেসভান-ই বতনখাহ ১৯২২ সাল থেকে গুরুত্বপূর্ণ নারী জার্নাল, "নোসভান ভাতানখাহ" [ "দেশপ্রেমিক নারী" ] প্রকাশ করেছে। 
তেহরানে এই নারী সংগঠন “জামিয়াত-ই নেসভান-ই বতনখাহ” প্রতিষ্ঠার পিছনে যাদের অবদান সর্বাগ্রে তাদের মধ্যে মাস্তুরে আফশার, মোহতারাম এস্কান্দারি এবং নূর-ওল-হোদা মঙ্গেনেহ।
তাদের কয়েকজনের পরিচয় হলো-
মোহতারাম এস্কান্দারি যিনি জমিয়তে-ই-তরক্কি-ই নেসওয়ারে প্রধান প্রতিষ্ঠাতা এবং মেয়েদের জন্য রাজ্য বিদ্যালয়ের ৫ নম্বর স্কুলের পরিচালক ছিলেন।
মাস্তুরে আফশার (ফার্সি: مستوره افشار; ১৮৯৮, উর্মিয়া, পশ্চিম আজারবাইজান - মৃত্যু ১৯৫১, তেহরানে), ছিলেন একজন ইরানি বুদ্ধিজীবী এবং ইরানে নারী অধিকার আন্দোলনের অন্যতম অগ্রণী ব্যক্তিত্ব। তিনি এ সংগঠনটির অন্যতম প্রতিষ্ঠাতা্ সদস্য।
নূর-ওল-হোদা মঙ্গেনেহ (জন্ম ১৯০০২, মৃত্যুর তারিখ অজানা), একজন ইরানি বুদ্ধিজীবী এবং ইরানে নারী অধিকার আন্দোলনের অগ্রণী ব্যক্তিত্ব ছিলেন।
ওয়ালিদ হাজ ইয়াহিয়া

ওয়ালিদ হাজ ইয়াহিয়া ( ; , ওয়ালিদ সাদিক নামেও পরিচিত, ১৯৩৬ - ২১ মার্চ ২০১৫) ছিলেন একজন ইসরায়েলি আরব প্রাক্তন রাজনীতিবিদ যিনি ইসরায়েল এবং মেরেৎজের বাম শিবিরের সদস্য হিসেবে কাজ করেন।
ওয়ালিদ হাজ ইয়াহিয়া ম্যান্ডেট যুগে তায়েবে জন্মগ্রহণকারী একজন মুসলমান ফিলিস্তিনী। ওয়ালিদ হাজ ইয়াহিয়া সমাজবিজ্ঞান এবং রাষ্ট্রবিজ্ঞানে বিএ ডিগ্রী অর্জন করেন। তারপর তিনি জেরুজালেমের হিব্রু বিশ্ববিদ্যালয়ে অধ্যয়ন করেন। তিনি ২৩ বছর তায়েবের একটি উচ্চ বিদ্যালয়ের প্রধান শিক্ষক হিসাবে কাজ করেন এবং সে সময়কার শিক্ষক সংগঠন “শিক্ষক ইউনিয়ন” এর কেন্দ্রীয় কমিটির সদস্য ছিলেন। তিনি শিক্ষকতার পাশাপাশি ইসরাইলে বাম রাজনীতির সাথে যুক্ত হন। সে সময়কার জাতীয় নির্বাচনে অংশগ্রহণ করেন। তিনি ইসরায়েলের বাম শিবিরের সদস্য হিসাবে ১৯৭৭ সালের জাতীয় নির্বাচনের জন্য দলের তালিকায় তার নাম ছিল। যদিও তিনি সে সময় একটি আসন থেকে বাদ পড়েন। তিনি উরি অ্যাভনারির পরিবর্তে ১৯৮১ সালের ১৩ ফেব্রুয়ারি ইসরাইলের পার্লামেন্ট নেসেটে প্রবেশ করেন এবং ফিলিস্তিনের পক্ষে কথা বলেন। যাইহোক, তিনি তাঁর আসন হারিয়ে নির্বাচনে জুন মাসে ওই বছরের দল হিসেবে নির্বাচনী থ্রেশহোল্ড অতিক্রম করতে ব্যর্থ হন।
১৯৯২ সালের নির্বাচনের পর তিনি মেরেটজ তালিকায় নেসেটে ফিরে আসেন। ৪ আগস্ট তিনি ইতজাক রাবিনের সরকারে কৃষি ও পল্লী উন্নয়ন উপমন্ত্রী নিযুক্ত হন, রাবিনের হত্যার পর তিনি প্রধানমন্ত্রী হিসেবে শিমন পেরেসের সংক্ষিপ্ত মেয়াদেও দায়িত্ব পালন করেন। তিনি ১৯৯৬ সালে পুনরায় নির্বাচিত হন, কিন্তু ১৯৯৯ সালের নির্বাচনে তার আসন হারান।
তিনি ইন্টারন্যাশনাল সেন্টার ফর পিসের পরিচালক ছিলেন। সেই সাথে আন্তর্জাতিক শান্তি সম্মেলনে অংশগ্রহণ করেন এবং উচ্চ বিদ্যালয়ের প্রধান শিক্ষক ছিলেন। তিনি চতুর্দশ নেসেটের ডেপুটি স্পিকার ছিলেন। তিনি ১৪তম নেসেট ইস্রায়েলে যুবকদের মুখোমুখি আসক্তি, বিষ এবং চ্যালেঞ্জ সম্পর্কিত বিশেষ কমিটির সদস্য, শিক্ষা কমিটির সদস্য ত্রয়োদশ নেসেটে শরিয়া বিচারকদের নিয়োগের কমিটির সদস্য, ইস্রায়েলে তরুণদের মুখোমুখি আসক্তি, বিষবিদ্যা এবং চ্যালেঞ্জ সম্পর্কিত বিশেষ কমিটির সদস্য এবং শিক্ষা কমিটির সদস্য ছিলেন।
তার কয়েকটি নিবন্ধ প্রকাশ পায় তন্মধ্যে হারেৎজা, নিউ আউট লক ও আল হামিশমার অন্যতম।
তিনি ইংরেজি ভাষায় কথা বলেন।
তিনি ফিলিস্তিনী নারী অধিকার বাস্তবায়নে বিভিন্ন ভূমিকা রাখেন। ইসরাইলী পার্লামেন্ট নেসেটে মুসলিম প্রতিনিধি হিসাবে ইহুদীদের মাঝে নারী অধিকারের কথা তুলে ধরেন।
ধ্বংসপ্রাপ্ত এলাকার দৃষ্টান্ত

কুরআনের দ্বিতীয় সূরা আল-বাকারার ২৫৯ নং আয়াতে একটি নীতিকথার উল্লেখ পাওয়া যায় যেখানে এক ব্যক্তি ধ্বংসপ্রাপ্ত এলাকার পাশ দিয়ে যাওয়ার সময় নিজেকে জিজ্ঞেস করে কীভাবে আল্লাহ কিয়ামতের দিনে মৃতদের জীবিত করবেন। এই গল্পটি ইসলামি ঐতিহ্যে বেশ জনপ্রিয় এবং মুসলিমরা বিশ্বাস করে এই কাহিনীটা সত্য এবং ঐতিহাসিক ঘটনা। গল্পে ব্যক্তির পরিচয় অজ্ঞাত এবং অগুরুত্বপূর্ণ।
এই ঘটনাটি আব্দুল্লাহ ইউসুফ আলী কিছু সংখ্যক বাইবেলীয় ঘটনা দ্বারা চিহ্নিত করেছেন। একটি চিহ্নিত ঘটনা হলো যিহিষ্কেলের শুকনো হাড়ের দৈব্যবানী। আরেকটি হলো ব্যাবিলনীয় বন্দিদশা থেকে ফিরে আসা নহিমিয়ের ধ্বংসপ্রাপ্ত জেরুসালেম এলাকার দর্শন। এবং কোহেন ইষ্রা, যার ব্যাপারে প্রায় একই ধরনের গল্প ইহুদি ঐতিহ্যে পাওয়া যায়। যদিও ইসলামি গবেষকরা মনে করে গল্পের ব্যক্তিটির পরিচয় খুব একটা গুরুত্বপূর্ণ নয়।
 বর্ণনা করে যে একজন ব্যক্তি একটি ধ্বংসপ্রাপ্ত এলাকার পাশ দিয়ে যেতে থাকে যেখানে বসবাসরত মানুষ কয়েক প্রজন্ম পূর্বে মৃত্যুবরণ করেছিলো এবং তারপর ব্যক্তিটি নিজেকে জিজ্ঞেস করলো কীভাবে আল্লাহ শেষ বিচারের দিন মৃতদের জীবিত করতে পারবেন। কুরআন এরপর বর্ণনা করতে থাকে আল্লাহ সেই ব্যক্তিকে শত বছরের জন্য মৃত বানিয়ে রাখেন তারপর জীবিত করে তুলেন। আল্লাহ তারপর ব্যক্তিকে জিজ্ঞেস করলেন কতক্ষণ সময় পেরিয়ে গেছে বলে তার মনে হয়, এর জবাবে ব্যক্তিটি বললো হয়তো এক দিন বা এক বেলা, উত্তরের পর তাকে সত্যিটা বলা হয়।
অন্যদিকে যে খাবার ও পানীয় ব্যক্তিটি নিজের সাথে এনেছিলো সেগুলো ছিলো তাজা, যা দেখায় সবকিছুর উপরে আল্লাহর ক্ষমতা বিদ্যমান। লোকটার মৃত গাধার দেহটি কঙ্কালসার হয়ে গিয়েছিলো। তারপর আল্লাহর শক্তির জোরে তার নিজের চোখের সামনে গাধার হাড়গুলো জোড়া লেগে যায় এবং হাড়গুলোতে মাংস গজিয়ে যায় ফলে গাধাটি জীবিত হয়ে উঠে।
কুরআনের এই সংক্রান্ত আয়াতটি নিম্নরূপ:
এই নীতি গল্প বিভিন্ন শিক্ষা প্রদানের উদ্দেশ্যে শেখানো হয়। প্রথমত, এই গল্প আমাদের দেখায় যে সময় আল্লাহর কাছে কিছুই নয় যার সময়ের উপর নিয়ন্ত্রণ রয়েছে। দ্বিতীয়ত এটা শেখায় যে জীবন, মৃত্যু ও পুনরুত্থান শুধুমাত্র আল্লাহর হাতেই। এবং এই তিনটি মানুষের হাতে নেই। তৃতীয়ত, বেশিরভাগ কুরআনের নীতি গল্পের মতো এটা নির্দেশ করে যে মানুষের ক্ষমতা কিছুই নেই এবনহ তার সমস্ত বিশ্বাস আল্লাহর উপর রাখা উচিত।
এই গল্পটি আর্জেন্টাইন লেখক জর্জ লুইস বর্গেস তার ""এল মিলাগ্রো সিক্রেটো"" (দ্যা সিক্রেট মিরাকোল) ছোটগল্পে পুনর্লিখিত হয়েছিলো।
মেন এগেইন্স্ট ভায়োলেন্স অ্যাণ্ড অ্যাবিউজ (সংগঠন)

মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) বা "সহিংসতা ও অপব্যবহারের বিরুদ্ধে পুরুষ" হল একটি ভারতীয় সংগঠন যারা লিঙ্গ ভিত্তিক সহিংসতা প্রতিরোধে কাজ করে। ১৯৯৩ সালে যাত্রা শুরু করে, এটি দেশের প্রথম পুরুষদের সংগঠনগুলির মধ্যে একটি, যারা মহিলাদের বিরুদ্ধে সহিংসতা প্রতিরোধে কাজ করে।
মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) শুরু হয়েছিল একটি বিজ্ঞাপনের মাধ্যমে। একজন সাংবাদিক, সি.ওয়াই. গোপীনাথ, ১৯৯১ সালে মুম্বাইয়ের বেশ কয়েকটি পত্রিকায় বিজ্ঞাপনটি দিয়েছিলেন। বিজ্ঞাপনে নারীর প্রতি সহিংসতার বিরুদ্ধে প্রতিবাদ করার জন্য পুরুষদের এগিয়ে আসতে বলা হয়েছিল। এতে ২০৫ জন পুরুষ সাড়া দিয়েছিলেন। পুরুষরা এক বছর বা তারও বেশি সময় ধরে মিলিত হয়ে, একটি মূল গোষ্ঠী তৈরি করেছিলেন এবং হরিশ সাদানি সেই গোষ্ঠীর নেতা হন। দলটির মনে হয়েছিল যে, "পুরুষতন্ত্রের শৃঙ্খল থেকে নারী ও পুরুষ উভয়েরই মুক্তি প্রয়োজন।" ১৯৯৩ সালের মার্চ মাসে, আনুষ্ঠানিকভাবে মুম্বাইয়ে, গোষ্ঠীটি সংগঠিত হয়েছিল। ১৯৯৬ সালে, এমএভিএ একটি জার্নাল শুরু করে, যেটির নাম ছিল "পুরুষ স্পন্দন" ("পুরুষদের অভিব্যক্তি")। এটির ভাষা হল মারাঠি এবং এটি প্রতিবছর দীপাবলির সময় প্রকাশিত হয়।
২০০৬ সালে, সাদানি ভারতের জনসংখ্যা পরিষদ থেকে এমএভিএ এর জন্য "যুব মৈত্র" নামক একটি পাইলট প্রকল্প (প্রাথমিক ভাবে সম্ভাব্যতা, সময়কাল, খরচ, প্রতিকূল ঘটনা ইত্যাদির বিচার করা) তৈরির জন্য ফেলোশিপ পান। এই প্রোগ্রামে যুব সমাজের জন্য একটি শিবিরের আয়োজন করা হয়েছিল, যেখানে তাঁরা লৈঙ্গিক ভূমিকা এবং লিঙ্গের মধ্যে সম্পর্কের বিষয়ে আলোচনা করেছিলেন এবং নিজেদের ভাবনাকে প্রতিফলিত করেছিলেন। "যুব মৈত্রী" অনুষ্ঠানটি এখনও এমএভিএ এর পরিকল্পনার অংশ এবং ২০১৪ সালের মধ্যে, প্রায় ৮০,০০০ যুবকের কাছে তারা পৌঁছেছিল, সেই সঙ্গে ৫০০ জন যুব পরামর্শদাতা তৈরি করেছিল।
মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) মহারাষ্ট্র রাজ্যে কাজ করে। এমএভিএ পরামর্শ প্রদান করে, বিবাহ করতে যাচ্ছেন এমন দম্পতিদের জন্য সহায়তা পরামর্শ দেয়, মহিলাদের জন্য আত্মরক্ষার ক্লাস করে, হেল্প-লাইনে সাহায্য দেয় এবং লিঙ্গ সংক্রান্ত সমস্যাগুলির সাথে সম্পর্কিত অন্যান্য অনুষ্ঠান পরিচালনা করে। এমএভিএ এবং মহিলাদের সংগঠন অকসরা (অক্ষর), যৌথভাবে মুম্বাইয়ের কলেজগুলিতে লিঙ্গ ভিত্তিক সহিংসতা এবং লিঙ্গ বিষয়ক তথ্য প্রদান করে। এরা পুরুষদের জীবনের সমস্যাগুলি অন্য পুরুষদের কাছে খোলা মনে বলতে পারার জন্য উৎসাহ প্রদান করে।
ইনকা আচটে দ্বারা পরিচালিত একটি তথ্যচিত্র, যার নাম "বয়েজ হু লাইক গার্লস" (২০১৮), সেখানে এমএভিএ এর করা কিছু কাজ দেখানো হয়েছে।
হায়াৎনগর রাজারহাট

হায়াৎনগর রাজারহাট ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মন্ড হারবার মহকুমার মগরাহাট ১ সমষ্টি উন্নয়ন ব্লকের অধীনস্থ এক বর্ধিষ্ণু গ্রাম। গ্রামটির অবস্থান কোড হল ৩৩৪১০৬ জেলা সদর আলিপুর হতে জাতীয় মহাসড়ক-১২ বরাবর ২৬ কিলোমিটার দূরত্বে অবস্থিত।
গ্রামটির অবস্থানের অক্ষাংশ ও দ্রাঘিমাংশ হলো যথাক্রমে- ।
সমুদ্র সমতল হতে এর গড় উচ্চতা হল ১৬ মিটার (৫২ ফুট)
ভারতের ২০১১ সালের আদমসুমারি অনুসারে হায়াৎনগর রাজারহাট গ্রামের জনসংখ্যা হল ৩৩৩১ জন। এর মধ্যে পুরুষ ১৬৬৪ জন এবং নারী ১৬৬৭ জন।
বয়স্কদের লিঙ্গানুপাত ১০০২, পশ্চিমবঙ্গের তুলনায় ৯৫০ বেশি। একইভাবে শিশুদের ক্ষেত্রে এটি ১০৮৪ এবং রাজ্যস্তরের ৯৫৬। 
সাক্ষরতার হার ৭৩.৫৯%। সারা ভারতের সাক্ষরতার হার (৫৯.৫% ) চেয়ে বেশি হলেও রাজ্য স্তরের সাক্ষরতার হারের (৭৬.২৬%) চেয়ে কম। 
পুরুষদের মধ্যে সাক্ষরতার হার ৭৮. ৪৩% এবং নারীদের মধ্যে এই হার ৬৮.৭২% । 
গ্রামে পশ্চিমবঙ্গ সরকার পোষিত একটি প্রাথমিক, একটি উচ্চ প্রাথমিক বিদ্যালয় (আরশেদ আলি শিক্ষায়তন) , একটি হাই মাদ্রাসা (রাজারহাট হাই মাদ্রাসা) ও একটি গ্রন্থাগার( হায়াৎনগর সুভাষ সমিতি লাইব্রেরি) আছে। তবে উচ্চশিক্ষার জন্য নিকটবর্তী শিরাকোলে (শিরাকোল যুধিষ্ঠির ননীলাল হাই স্কুল) ও শিরাকোল কলেজ আছে। গ্রাম সংলগ্ন এলাকায় বেসরকারি ক্ষেত্রের শিক্ষাপ্রতিষ্ঠান নলেজসিটি আত্মপ্রকাশ করছে।
সরকারি প্রাথমিক উপ স্বাস্থ্য কেন্দ্র পার্শ্ববর্তী গ্রাম শিরাকোলে অবস্থিত। কিন্তু বেসরকারি নার্সিং হোম আছে দুটি।
এম্বাবানে

এম্বাবানে (; , ) ইসোয়াতিনির (প্রাক্তন সোয়াজিল্যান্ড) বৃহত্তম শহর ও দেশটির আইন ও বিচার বিভাগীয় রাজধানী (লোবাম্বা দেশটির নির্বাহী বিভাগীয় রাজধানী)। নগরীটি দেশটির পশ্চিমভাগের হাইফেল্ড তথা এমদিম্বা পার্বত্য অঞ্চলে এম্বাবানে নদী ও এর উপনদী পোলিঞ্জানে নদীর সঙ্গমস্থলের কাছে অবস্থিত। প্রশাসনিকভাবে এটি দেশটির হোহো অঞ্চলের প্রশাসনিক কেন্দ্র। নগরীটি সমুদ্র সমতল থেকে ১২৪৩ মিটার উচ্চতায় অবস্থিত। নগরীটির দিয়ে এমআর৩ মহাসড়কটি চলে গিয়েছে। এসোয়াতিনির সিংহভাগ সরকারি কার্যালয় ও উচ্চ আদালত এম্বাবানেতে অবস্থিত। এখানেই দেশের আইনপ্রণেতারা মিলিত হন। এসোয়াতিনির প্রধান পর্যটকদের জন্য দর্শনীয় অঞ্চলটি এম্বাবানের খুব কাছেই অবস্থিত। ২০১০ সালে শহরে প্রায় ৯৫ হাজার লোকের বাস ছিল।
এম্বাবানে এখন যেখানে অবস্থিত, সেখানে ১৯শ শতকে সোয়াজি রাজা তার গবাদি পশুর পালগুলি রক্ষণাবেক্ষণ করতেন (ক্রাল)। ২০শ শতকের শুরুতে ব্রিটিশ সাম্রাজ্যে এসোয়াতিনি নিজের নিয়ন্ত্রণে নিয়ে নেয়। তারা ১৯০২ সালে এখানে একটি প্রশাসনিক কেন্দ্র হিসেবে এম্বাবানে শহরটিকে প্রতিষ্ঠা করে ও সেটিকে উপনিবেশটির রাজধানী বানায়। ১৯৬৪ সালে এম্বাবানে থেকে মোজাম্বিক পর্যন্ত একটি রেলপথ নির্মাণ করা হয়, যার মূল উদ্দেশ্য ছিল হাইফেল্ড অঞ্চলের এঙ্গোয়েনিয়া খনি থেকে উত্তোলিত লৌহ আকরিক রপ্তানি করা। ১৯৬৮ সালে এসোয়াতিনি স্বাধীনতা লাভ করলে এম্বাবানে দেশটির রাজধানী হিসেবে রয়ে যায়।